24.5.2023
MT
Il-Ġurnal Uffiċjali tal-Unjoni Ewropea
C 182/3
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Il-Każ M.11127 - TA / ANACAP / MANAGERS 2 / MRH TROWE) Każ li jista’ jiġi kkunsidrat għal proċedura ssimplifikata (Test b'rilevanza għaż-ŻEE)
(2023/C 182/03)
1.
Fil-15 ta’ Mejju 2023, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004.
Dan l-avviż jikkonċerna l-impriżi li ġejjin: — TA Associates Management LP (“TA”, l-Istati Uniti tal-Amerka), — AnaCap Financial Partners Limited (“AnaCap”, ir-Renju Unit), — Il-kumpaniji azzjonisti finanzjarji rispettivi ta’ Lars Mesterheide, Michael Hirz, Ralph Rockel, Maximilian Claus Trowe u l-fundatur ta’ negozju akkwistat reċentement minn MRH Trowe Germany GmbH, Matthias Edelmann (“Managers 2”, il-Ġermanja), — MRH Trowe Germany GmbH (“MRH Trowe”, il-Ġermanja).
TA, AnaCap u Managers 2 se jakkwistaw, fis-sens tal-Artikolu 3(1)(b) u l-Artikolu 3(4) tar-Regolament dwar l-Għaqdiet, il-kontroll bi sħab ta’ MRH Trowe.
Il-konċentrazzjoni hija mwettqa permezz ta’ xiri ta’ ishma.
2.
L-attivitajiet kummerċjali tal-impriżi kkonċernati huma dawn li ġejjin:
— TA hija kumpanija ta’ ekwità privata ffukata fuq setturi fit-teknoloġija, il-kura tas-saħħa, is-servizzi finanzjarji, is-servizzi tal-konsumatur u tan-negozju fl-Amerka ta’ Fuq, l-Ewropa u l-Asja, — AnaCap huwa investitur ta’ ekwità privata ta’ daqs medju, iffukat fuq investimenti f’software, teknoloġija u servizzi fl-ekosistema finanzjarja Ewropea, — Managers 2 ma jwettqu l-ebda attività ekonomika ħlief il-pussess ta’ ishma għall-finijiet ta’ investiment finanzjarju, u ma jikkontrollaw l-ebda impriża oħra, — L-attivitajiet ta’ MRH Trowe huma fil-biċċa l-kbira marbuta mas-senserija tal-assikurazzjoni, il-konsultazzjoni tar-riskju u l-valutazzjoni tar-riskju għall-klijenti privati u kummerċjali.
Hija attiva wkoll sa ċertu punt fil-qasam tas-soluzzjonijiet tal-pensjoni u tal-benefiċċji tal-impjegati, inklużi s-servizzi ta’ senserija u konsulenza kif ukoll l-amministrazzjoni talpjan tal-pensjoni. 3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.